Stimati colaboratori,

Avand in vedere atentionarea ANM de mai jos, valabila pentru aceasta perioada, va trimitem atasat doua materiale informative privind cerintele legale in vigoare si recomandarile DSPMB pentru perioadele cu temperaturi scazute.

MESAJ 1 - SE MENŢINE AVERTIZAREA COD PORTOCALIU DE VISCOL PENTRU JUDEŢELE CĂLĂRAŞI, IALOMIŢA, BUZĂU, BRĂILA ŞI VRANCEA ŞI SE RIDICĂ AVERTIZAREA DE VISCOL ŞI POLEI DIN JUDEŢELE CONSTANŢA ŞI TULCEA

ACTUALIZARE - AVERTIZARE METEOROLOGICĂ

COD GALBEN

Interval de valabilitate: 11 ianuarie, orele 08 - 21
Fenomene vizate: ninsori moderate cantitativ şi local viscolite;
Zone afectate: conform textului şi hărţii

În intervalul menţionat aria ninsorilor se va extinde dinspre extremitatea sud-estică şi va cuprinde treptat jumătatea de est a ţării. În cea mai mare parte a Munteniei şi a Moldovei, în zona Carpaţilor de Curbură şi temporar în Dobrogea vor fi ninsori moderate cantitativ, iar vântul va avea intensificări cu viteze de 50…60 km/h, viscolind şi spulberând zăpada.

Notă: Unele intensificări ale vântului vor fi şi în Oltenia, spulberând trecător zăpada.

COD PORTOCALIU

Interval de valabilitate: 11 ianuarie, orele 08 - 15
Fenomene vizate: viscol puternic;
Zone afectate: județele Călărași, Ialomița, Brăila, Buzău și Vrancea

În intervalul menţionat, în judeţele Călăraşi, Ialomiţa, Brăila, Buzău şi Vrancea temporar viscolul va fi puternic, viteza vântului va atinge 70...80 km/h, troienind zăpada şi reducând vizibilitatea sub 50 m.

MESAJ 2 - SE MENŢINE ATENŢIONAREA COD CALBEN DE VREME DEOSEBIT DE RECE, GER NOAPTEA

Interval de valabilitate: 10 ianuarie, ora 21 – 12 ianuarie, ora 10
Fenomene vizate: vreme deosebit de rece, ger noaptea;
Zone afectate: conform textului şi hărţii

ATENŢIONARE METEOROLOGICĂ
COD GALBEN

În intervalul menţionat, vremea va fi deosebit de rece, geroasă dimineaţa şi noaptea în cea mai mare parte a ţării. Astfel, minimele nocturne se vor situa în general între -17 şi -10 grade, iar maximele diurne vor fi negative.

